**Република Србија**

**Град Крагујевац**

**Градско веће**

**Број: 400-1757/24-V**

**Датум: 19.јун 2024. године**

**К р а г у ј е в а ц**

Градско веће, на основу члана 59. став 1. тачка 9. и 25. Статута града Крагујевца („Службени лист града Крагујевца“, број 8/19), члана 2. тачка 27. Одлуке о Градском већу („Службени лист града Крагујевца“, број 8/22-пречишћен текст), поглавља I, тачка 4. Програма распореда средстава за финансирање развоја културе у граду Крагујевцу у 2024. години („Службени лист града Крагујевца“ број 16/24) и члана 24. став 5. Правилника о условима, начину и поступку избора пројеката, програма и манифестација у култури који се финансирају или суфинансирају из буџета града Крагујевца („Службени лист града Крагујевца“, број 28/23 – пречишћени текст), на седници одржаној 19.јуна 2024. године, доноси

**З А К Љ У Ч А К**

**o програмима, пројектима и манифестацијама у култури који се финансирају или суфинансирају средствима буџета града Крагујевца за 2024. годину**

**I** Новчана средстваопредељена у буџету града Крагујевца за финансирање, односно суфинансирање програма, пројеката и манифестација у култури у 2024. години по јавном конкурсу, расподељују се у укупном износу од **40.455.000,00** динара, до износау табеларном приказу:

|  |  |  |  |
| --- | --- | --- | --- |
| **Р.бр.** | **Назив предлагача** | **Назив пројекта** | **Одобрена средства** |
| **1.** | **Агенција за извођачку уметност „ТЕКИАРТ“** | **Музички биоскоп** | **1.000.000,00** |
| **2.** | **Агенција за организацију уметничких догађаја ПАБАТ** | **Краткометражни едукативно анимирани филм „Кућица“** | **1.000.000,00** |
| **3.** | **Удружење Арсенал фест Крагујевац** | **„Арсенал фест – Арсенал светла!“** | **20.000.000,00** |
| **4.** | **Установа Студенски културни центар Крагујевац** | **Међународни фестивал фолклора ЕСТАМ 2024** | **1.500.000,00** |
| **5.** | **Удружење „Vibе“** | **„VIBE Festival 2024“** | **4.000.000,00** |
| **6.** | **Установа Студенски културни центар Крагујевац** | ***ЕSTAМ World Music Festival 2024*** | **1.000.000,00** |
| **7.** | **Удружење љубитеља девете уметности „Свет стрипа“** | **Међународна стрип конференција  „Крагујевац, град светла и стрипа“** | **500.000,00** |
| **8.** | **Удружење грађана „MillenniuM“** | **КРАФ (Крагујевачки фестивал антиратног, ангажованог и академског филма) 18.** | **500.000,00** |
| **9.** | **Удружење „ДРАГУЉИ“ КРАГУЈЕВАЦ** | **ПРОМОЦИЈА КРАГУЈЕВАЧКЕ УМЕТНОСТИ У ПАРИЗУ** | **750.000,00** |
| **10.** | **Форум младих са инвалидитетом Крагујевац** | **Од инклузивне фото радионице до изложбе – Град у фокусу** | **200.000,00** |
| **11.** | **Погледи д.о.о Крагујевац** | **Дугометражни играни филм „Ђенерал“ – постпродукција прве две трећине филма, које су снимљене** | **1.000.000,00** |
| **12.** | **Драгана Милетић ПР Извођачка уметност, производња медијског садржаја и услуге рекламе ИЗ ГЛАААВЕ РСА Крагујевац** | **Из главе – Пањеви, чворови, саплитања и остала посртања** | **300.000,00** |
| **13.** | **Удружење „Где су књиге нема бриге“** | **Шести међународни фестивал дечјег књижевног стваралаштва „Желим да будем дете“** | **200.000,00** |
| **14.** | **Форум младих са инвалидитетом Крагујевац** | **Културном инклузијом до друштвене интерграције особа са инвалидитетом – Галерија НКЈ приступачна свима** | **600.000,00** |
| **15.** | **Окружна организација Савеза слепих Србије Крагујевац** | **„Бљесак у тами“** | **400.000,00** |
| **16.** | **Форум за регионално разумевање и сарадњу ФОЗАРРИС** | **И би светло: славимо Хануку** | **250.000,00** |
| **17.** | **Удружење писаца Крагујевца** | **Портрет писца** | **150.000,00** |
| **18.** | **Удружење тумача знаковног језика Србије „Једро“ из Крагујевца** | **„Доступни културни садржаји и глувим лицима – право на једнакост“** | **250.000,00** |
| **19.** | **Универзитет у Крагујевцу** | **Хартија за Артију – Едукативни програм вођења кроз 04. Међународно бијаенале уметности радова на папиру и од папира АРТиЈа за децу узраста од 6 и више година** | **150.000,00** |
| **20.** | **ФОНДАЦИЈА КОНРАС** | **С ЛУБАРДОМ У АТЕЉЕУ** | **300.000,00** |
| **21.** | **Ивица Ћуковић ПР Радња за производњу аудио визуелних производа IRIS CAM Крагујевац** | **Документарни филм о војводи Радомиру Путнику** | **300,000,00** |
| **22.** | **ФОТО КЛУБ АПОЛО** | **МЕЂУНАРОДНИ ФЕСТИВАЛ УМЕТНИЧКЕ ФОТОГРАФИЈЕ „ФОТОРАМА 14“** | **500.000,00** |
| **23.** | **Удружење „Чеси Шумадије“** | **Српско – чешки (крагујевачко – брњенски) концерт посвећен десетогодишњици оснивања Удружења „Чеси Шумадије“** | **150.000,00** |
| **24.** | **Удружење књижевника Србије – Књижевна заједница Крагујевац** | **Седма међународна манифестација „Писмо Ћирилово“** | **150.000,00** |
| **25.** | **Добротворно удружење „Коло српских сестара“ Крагујевац** | **СНАГА ДОБРОТЕ** | **100.000,00** |
| **26.** | **Удружење српско румунског пријатељства „Ризница“** Лужнице | **17. Српско румунска сликарска колонија „ЂУРЂЕВДАНСКИ ВИДИЦИ 2024“** | **80.000,00** |
| **27.** | **Богдан Врањешевић ПР Агенција за филмску и видео продукцију, издавачку делатност, организацију уметничких програма и ИТ услуге ДУО ДИГИТАЛ МЕДИА Крагујевац** | **Љубомир Љуба Ковачевић – 100 година од рођења** | **300.000,00** |
| **28.** | **Друштво за народно просвећивање „СВЕТИОНИК“ – Крагујевац** | **VII Фестивал књижевног и медијског стваралаштва на селу и о селу у Републици Србији – „*Моје село у причама и песмама 2024.“*** | **200.000,00** |
| **29.** | **Удружење „Културно – историјски центар Престоница“ Крагујевац** | **1. Интернационални Фестивал Ромске музике „РОМИНТЕРФЕСТ“** | **400.000,00** |
| **30.** | **Удружење грађана „Самоуправни културно – образовни покрет Крагујевца“, (скраћено: „СКЛОПКА“)** | **КГ СЛЕМ 02** | **100.000,00** |
| **31.** | **Удружење „Дуенде – за уметничко стварање и изражавање“** | **Интерактивна звучна шетња за Спомен - парк „Крагујевачки октобар“, апликација за мобилне уређаје** | **250.000,00** |
| **32.** | **Културно – уметничко друштво „Дукати“** | **Републичка смотра фолклора дечјих ансамбала** | **450.000,00** |
| **33.** | **„Стуб 1345 – центар за промоцију културне и природне баштине и витешких вештина“** | **Промоција средњевековног српског наслеђа и витешких врлина** | **200,000,00** |
| **34.** | **Удружење „Арт Кварт“** | **Јубиларни XXV Интернационални џез фестивал Крагујевац - ИЈФК** | **600.000,00** |
| **35.** | **Удржење „Форма - за стварање, зашиту и очување лепог“ Крагујевац** | **ФРКА – филмска радионица Крагујевац/ 9.пут** | **200.000,00** |
| **36.** | **Удружење Крагујевчана и пријатеља Крагујевца** | **Креативни четвртак** | **600.000,00** |
| **37.** | **Агенција за извођачку уметност „Импресарио А“** | **Албум „Урбани јелек“** | **200.000,00** |
| **38.** | **Градско удружење пензионера Крагујевац** | **Фестивал „Радост трећег доба“** | **100.000,00** |
| **39.** | **Завичајно удружење „Ибарски Колашин“ Крагујевац** | **Културна манифестација „Колашин у Крагујевцу 2024. са галеријском поставком“** | **250.000,00** |
| **40.** | **Удружење Ромски културни просветни центар Крагујевац** | **Неговање различитих култура кроз обичаје, традицију и историју под називом „Културне манифестације ромске културе и традиције Традиционални 51. Бал Рома“** | **200.000,00** |
| **41.** | **Друштво гуслара „Карађорђе“Крагујевац** | **„ГУСЛЕ ПАМТЕ“** | **200.000,00** |
| **42.** | **Удружење ЖЕНЕ У МУЗИЦИ** | **21. Интернационални Фестивал DONNE in MUSICA Крагујевац 2024** | **250.000,00** |
| **43.** | **Удружење грађана „Видо“** | **Фестивал комедије „Балкан Ап 2024“** | **100.000,00** |
| **44.** | **Удружење „Арт Кварт“** | **9. Шумадијски интернационални фестивал дебитанског филма** | **500.000,00** |
| **45.** | **Удружење Поетска кнежевина гружанска** | **МИЛЕНИНИ ИЗВОРИ** | **25.000,00** |
| **УКУПНО** | | | **40.455.000,00** |

Преостала средства у висини од 2.045.000,00 динара остају нераспоређена.

**II** Пренос средстава из поглавља I овог закључка, вршиће се на основу Уговора који се закључује између Града и носиоца пројекта, на наменски рачун носиоца пројекта отворен код Управе за трезор, а по поднетом захтеву носиоца пројекта, у зависности од расположивих буџетских средстава и могућности реализације одобреног пројекта, а максимално до висине новчаног износа опредељеног у табеларном приказу у поглављу I овог закључка.

Уговоре из става 1. овог поглавља, у име Града, потписаће Градоначелник или лице које он овласти.

**III** Носиоци одобрених пројекатасу у обавезида исте реализују уз поштовање и примену свих прописа, мера и препорука за здравствену заштиту становништва које су на снази у тренутку реализације пројеката.

**IV** Средства из поглавља I овог закључка планирана су Одлуком о буџету града Крагујевца за 2024. годину („Службени лист града Крагујевца“ број 13/24) на Разделу 6 - Градска управа за друштвене делатности, Програм 13 – Развој културе и информисања, Програмска активност 0002 – Јачање културне продукције и уметничког стваралаштва, Функција 820 – Услуге културе, Економска класификација 481 – дотације невладиним организацијама.

**V** За реализацију овог закључка надлежне су Градска управа за друштвене делатности и Градска управа за финансије и јавне набавке.

**VI** Овај закључак објавити у „Службеном листу града Крагујевца“ и на званичној интернет страници града Крагујевца.

**О б р а з л о ж е њ е**

Правни основ за доношење Закључка о програмима, пројектима и манифестацијама у култури који се финансирају или суфинансирају средствима буџета града Крагујевца за 2024. годину (у даљем тексту: овај закључак) садржан је у одредбама члана 59. став 1. тачка 9. и 25. Статута града Крагујевца („Службени лист града Крагујевца“, број 8/19), члана 2. став 1 тачка 27. Одлуке о Градском већу („Службени лист града Крагујевца“, број 8/22 - пречишћен текст), који прописују да Градско веће образује стална и повремена радна тела за поједине послове из своје надлежности и обавља и друге послове у складу са Законом, статутом и другим актима, поглавља I, тачка 4. Програма распореда средстава за финансирање развоја културе у граду Крагујевцу у 2024. години („Службени лист града Крагујевца“ број 16/24) којим је извршен распоред средстава за финансирање, односно суфинансирање програма, пројеката и манифестација у култури у 2024. години и члана 24. став 5. Правилника о условима, начину и поступку избора пројеката, програма и манифестација у култури који се финансирају или суфинансирају из буџета града Крагујевца („Службени лист града Крагујевца“, број 28/23 – пречишћен текст) којим је утврђено да Градско веће на основу Листе бодовања и рангирања коју утврђује Комисија за избор пројеката, програма и манифестација у области културе који ће се финансирати или суфинансирати средствима буџета града Крагујевца у 2024. години (у даљем тексту: Комисија), доноси одлуку о финансирању и суфинансирању пројеката, програма и манифестација у култури из буџета града Крагујевца.

Разлог за доношење овог закључка садржан је у реализацији утврђене обавезе да Градско веће изврши расподелу средстава буџета Града, односно определи висину новчаних средстава којима ће Град узети учешће у финансирању, односно суфинансирању програма, пројеката и манифестација у култури, које је стручна комисија Градског већа изабрала на Јавном конкурсу.

Након расписаног Јавног конкурса, објављеног на званичној интернет страници града Крагујевца, [www.kragujevac.rs](http://www.kragujevac.rs), као и у листу „Српски телеграф“, Комисија је, у складу са Правилником о условима, начину и поступку избора пројеката, програма и манифестација у култури који се финансирају или суфинансирају из буџета града Крагујевца („Службени лист града Крагујевца“, број 28/23 – пречишћен текст), извршила стручну анализу и оцењивање пристиглих пројеката. На основу извршеног оцењивања, **Комисија** је донела Листу бодовања и рангирања програма, пројеката и манифестација у области културе који се финансирају и суфинансирају из буџета града Крагујевца у 2024. години, у складу са којом је утврдила предлог закључка о пројектима у области културе који ће се финансирати, односно, суфинансирати средствима буџета Града у 2024. години, са предложеним максималним износом финансијских средстава за сваки пројекат појединачно. Уз предлог ове одлуке, Комисија у складу са чланом 24. став 4. Правилника Градском већу доставља и Извештај о спроведеном Јавном конкурсу за финансирање или суфинансирање пројеката, програма и манифестација у култури из буџета града Крагујевца за 2024. годину број 06-298/V-24-01 од 14.06.2024. године.

Овај закључак конципиран је кроз шест поглавља:

**Поглављем I** овог закључка извршена је расподела средстава за финансирање, односно суфинансирање, на Јавном конкурсу изабраних програма, пројеката и манифестација, у складу са предлогом Комисије. Јавним конкурсом опредељен је износ од 42.500.000 динара, а Комисија је, ценећи квалитет поднетих предлога пројеката извршила расподелу средстава у укупном износу од 40.455.000,00 динара.

**Поглављем II** овог закључка утврђена је обавеза закључења уговора о финансирању, односно суфинансирању између Града и носиоца изабраног пројекта, које ће у име Града потписати Градоначелник или лице које он овласти, као и да ће се одобрена средства преносити на наменски рачун носиоца пројекта отворен код Управе за трезор, а по поднетом захтеву носиоца пројекта, у зависности од расположивих буџетских средстава и могућности реализације одобреног пројекта (мере и препоруке за здравствену заштиту становништва), а максимално до висине новчаног износа опредељеног у табеларном приказу у поглављу I овог закључка.

**Поглављем III** овог закључка утврђена је обавеза носилаца одобрених пројекатада исте реализују уз поштовање и примену свих прописа, мера и препорука надлежних органа за здравствену заштиту становништва који су на снази у тренутку реализације пројеката.

**Поглављем IV** овог закључка, прецизиране су позиције буџета града Крагујевца за 2024. годину на којима су планирана средства за финансирање програма, пројеката и манифестација у области културе, односно да су средства планирана Одлуком о буџету града Крагујевца за 2024. годину („Службени лист града Крагујевца“, број 13/24) на Разделу 6 - Градска управа за друштвене делатности, Програмска класификација 1201, Програм 13 – Развој културе и информисања, Програмска активност 0002 – Јачање културне продукције и уметничког стваралаштва, Функција 820 – Услуге културе, Економска класификација 481 – дотације невладиним организацијама и распоређена поглављем I, тачка 4. Програма распореда средстава за финансирање развоја културе у граду Крагујевцу у 2024. години („Службени лист града Крагујевца“ број 16/24) у износу од 42.500.000 динара.

**Поглављем V** овог закључка утврђена је надлежност Градске управе за друштвене делатности и Градске управе за финансије и јавне набавке за реализацију овог решења.

**Поглављем VI** овог закључка утврђен је начин објављивања, односно да ће се исти објавити у „Службеном листу града Крагујевца“ и на званичној интернет страници града Крагујевца.

**По Решењу председника Градског већа**

**о давању Овлашћења,**

**број 035-651/24-V од 31.маја 2024.године,**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Радомир Ерић,**

**члан Градског већа за привреду**