**Република Србија**

**Град Крагујевац**

**Градско веће**

**Број: 404-563/24-V**

**Датум: 19.јун 2024. године**

**К р а г у ј е в а ц**

Градско веће, на основу члана 59. став 1. тачка 6. Статута града Крагујевца ("Службени лист града Крагујевца" број 8/19), члана 2. став 1. тачка 7. Одлуке о Градском већу ("Службени лист града Крагујевца" број: 8/22- пречишћен текст), члана 49. Пословника о раду Градског већа (''Службени лист града Крагујевца'' број 13/24) и члана 30. Одлуке о буџету града Крагујевца за 2024. годину (''Службени лист града Крагујевца'' брoj 13/24), на седници одржаној 19.јуна 2024.године, доноси

**З А К Љ У Ч А К**

**о давању сагласности Градској управи за послове органа Града**

**за покретање поступка јавне набавке за пружањa услуге превоза**

**I**

Даје се сагласност Градској управи за послове органа Града за покретање поступка јавне набавке за пружање услуге превоза, под редним бројем 19 у делу Плана јавних набавки на које се закон не примењује.

**II**

Средства за ову намену, планирана су Одлуком о буџету града Крагујевца за 2024. годину (''Службени лист града Крагујевца'', број 13/24), у износу од 990,000.00 динара без обрачунатог ПДВ-а, у оквиру Раздела 7- Градска управа за послове органа Града, функција 130 - Опште услуге, Економска класификација на четвртом нивоу 4239- услуге по уговору.

Износ обавезе за 2024. годину износи 583.333,00 динара (без обрачунатог ПДВ-а), са пројекцијом буџета за 2025. годину у износу од 406.667,00 динара (без обрачунатог ПДВ-а).

**III**

Након спроведеног поступка јавне набавке, у име града Крагујевца-Градске управе за послове органа Града, Уговор са изабраним пружаоцем услуге ће закључити Сузана Павловић, в.д. начелника Градске управе за послове органа Града.

**О б р а з л о ж е њ е**

Правни основ за доношење овог закључка, садржан је у члану 59. став 1. тачка 6. Статута града Крагујевца ("Службени лист града Крагујевца" бр. 8/19), члану 2. став 1. 7. Одлуке о Градском већу ("Службени лист града Крагујевца" број: 8/22- пречишћен текст) којима је прописано да Градско веће одлучује о покретању поступка јавне набавке за набавку услуга, добара и радова код директних и индиректних корисника буџетских средстава, члану 49. Пословника о раду Градског већа (''Службени лист града Крагујевца број 13/24) којим је прописано да Веће у вршењу послова из своје надлежности доноси решења, закључке, наредбе, упутства, пословник, препоруке, планове, програме и друга акта и даје мишљења и члану 30. Одлуке о буџету града Крагујевца за 2024.годину (“Службени лист града Крагујевца“, број 13/24) којима је прописано да корисници буџетских средстава приликом закључивања уговора о набавци добара, финансијске имовине, пружању услуга или извођењу грађевинских радова, морају да поступе у складу са прописима који регулишу јавне набавке.

Разлог за доношење овог закључка садржан је у потреби давања сагласности Градској управи за послове органа Града за покретање поступка јавне набавке за пружање услуге превоза.

Овај закључак је конципиран кроз три поглавља.

**Поглављем I овог закључка** дата је сагласност за покретање поступка јавне набавке пружање услуге превоза, која се налази у Плану јавних набавки Градске управе за послове органа Града за 2024.годину, под редним бројем 19. у делу Плана јавних набавки на које се закон не примењује.

**Поглављем II овог закључка** утврђено је да су средства за ову намену, планирана Одлуком о буџету града Крагујевца за 2024. годину (''Службени лист града Крагујевца'', број 13/24), у износу од 990,000.00 динара без обрачунатог ПДВ-а, у оквиру Раздела 7- Градска управа за послове органа Града, функција 130 - Опште услуге, Економска класификација на четвртом нивоу 4239- услуге по уговору.

Износ обавезе за 2024. годину износи 583.333,00 динара (без обрачунатог ПДВ-а), са пројекцијом буџета за 2025. годину у износу од 406.667,00 динара (без обрачунатог ПДВ-а).

**Поглављем III овог закључка** утврђено је да ћенакон спроведеног поступка јавне набавке,у име града Крагујевца-Градске управе за послове органа Града, Уговор са изабраним пружаоцем услуга, закључити Сузана Павловић, в.д. начелника Градске управе за послове органа Града.

У поступку доношења Закључка прибављено је Мишљење Градског правобранилаштва на предложени Модел уговора, број М-309/24 од 18.6.2024.године и Мишљење Градске управе за финансије и јавне набавке број 194 од 17.6.2024.године.

**По Решењу председника Градског већа**

**о давању Овлашћења,**

**број 035-651/24-V од 31.маја 2024.године,**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Радомир Ерић,**

**члан Градског већа за привреду**